Case ID: 1171696
Sentence 26: Məhkəmə kollegiyası hesab edir ki, birinci instansiya məhkəməsi iddiaçının müraciətinə məhkəmənin hüquqi mövqeyi nəzərə alınmaqla cavabdeh tərəfindən yenidən baxılması qənaətinə gəldiyi təqdirdə iş üzrə mahiyyəti üzrə qəbul etmək yerinə, iddiaçının müraciətinə yenidən baxılması ilə əlaqədar cavabdeh inzibati orqana müəyyən müddət təyin etməli idi. Cavabdeh orqan tərəfindən iddiaçının müraciətinə yenidən baxılaraq, müvafiq cavab verildikdən sonra birinci instansiya məhkəməsi tərəfindən işə mahiyyəti üzrə baxılmalı idi. “Məhkəmə qətnaməsi haqqında” Azərbaycan Respublikası Ali Məhkəməsinin Plenumunun xx xxxxxx 2005-ci il tarixli, 4 №-li qərarının 5-ci bəndində qeyd edilir ki, məhkəmə qətnaməsi savadlı, hüquqi cəhətdən düzgün tərtib edilməli, onda anlaşılmayan ifadələr yazılmamalı, hüquqi ifadələr yerində və dəqiq işlədilməlidir.